Diari Oficial de la Generalitat Valenciana


Sumari del DOGV 6316, del 22-07-2010 (2010/8234)

RESOLUCIÓ de 19 de juliol de 2010, del director general de l'Institut Valencià de la Joventut (IVAJ) per la qual es resol la convocatòria de places a les residències juvenils de l'Institut Valencià de la Joventut per al curs 2010/2011.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8234


Data del document
:   19-07-2010

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública
    * estudiant
    * jove
    * suport econòmic
    * equipament sociocultural

RESOLUCIÓ de 19 de juliol de 2010, del director general de l'Institut Valencià de la Joventut (IVAJ) per la qual es resol la convocatòria de places a les residències juvenils de l'Institut Valencià de la Joventut per al curs 2010/2011. [2010/8234]  
I. Per Resolució de 18 de maig de 2010, del director general de l'Institut Valencià de la Joventut, publicada en el DOCV núm. 6273 de 24.05.2010, es van convocar places a les residències juvenils per al curs 2010/2011.  
II. De conformitat amb el que estableix la base huitena de l'annex I la susdita resolució de convocatòria, i després de la instrucció de les unitats territorials de l'IVAJ d'Alacant i de Castelló, la Comissió Avaluadora va procedir a l'estudi i a la valoració de les sol·licituds presentades.  
III. La Comissió Avaluadora va elevar la corresponent proposta de resolució al director general de l'Institut Valencià de la Joventut, en compliment del que estableix la base huitena de la dita resolució, en què s'expressa la relació nominal de les persones admeses i la relació nominal de les persones excloses, amb indicació de la causa d'exclusió, i la relació nominal de les persones que han desistit de la seua sol·licitud.  
IV. D'acord amb la dita proposta, i fent ús de les facultats que em confereix l'article 7 de la Llei 4/1989, de 26 de juny, sobre l'Institut Valencià de la Joventut, resolc:  
Primer  
Aprovar la relació de les persones admeses a les residències juvenils La Florida, Mare de Déu del Lledó i Sant Crist del Mar que es relacionen en l'annex I, ordenades per data de registre, les quals reuneixen els requisits que estableix la resolució de convocatòria.  
Segon  
Aprovar la relació de les persones excloses en la convocatòria de places a les residències juvenils que es relacionen en l'annex II, ordenades per data de registre i expressant-ne els motius.  
Tercer  
Considerar que ha desistit de la seua sol·licitud, l'interessat que no va presentar la documentació que exigia la base 5.1 de l'annex I de la Resolució de 18 de maig de 2010, del director general de l'Institut Valencià de la Joventut, i no l'ha esmenada, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que es relaciona en l'annex III.   
Quart  
Els sol·licitants que han obtingut plaça en el marc de la present convocatòria hauran de formalitzar la inscripció a la secretaria de la residència des del dia 23 d'agost fins a les 14 hores del dia 6 de setembre de 2010. Les persones interessades que no facen la inscripció en el termini assenyalat es considerarà que n'han desistit, cosa que comportarà la pèrdua dels seus drets en la present convocatòria.   
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'IVAJ, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana (DOCV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la seua publicació en el DOCV, d'acord amb el que preveuen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú  
València, 19 de juliol de 2010.- El director general de l'Institut Valencià de la Joventut: Adrián Ballester Espinosa.Annex I  
Relació de persones admeses  
RESIDÈNCIA JUVENIL LA FLORIDA (ALACANT)  
  
RESIDÈNCIA JUVENIL MARE DE DÉU DEL LLEDÓ (CASTELLÓ DE LA PLANA)  
  
RESIDÈNCIA JUVENIL SANT CRIST DEL MAR (BENICARLÓ)  
  
Annex II  
Relació de persones excloses  
RESIDÈNCIA JUVENIL LA FLORIDA  
  
RESIDÈNCIA JUVENIL MARE DE DÉU DEL LLEDÓ (CASTELLÓ DE LA PLANA)  
  
Annex III  
Relació de persones que han desistit de la seua sol·licitud  
RESIDÈNCIA JUVENIL LA FLORIDA  
  
\* \* \* \* \* \* \* \* \* \* \* \* \*  
Anexo I  
Relación de admitidos  
RESIDENCIA JUVENIL LA FLORIDA (ALICANTE)  
  
RESIDENCIA JUVENIL MARE DE DÉU DEL LLEDÓ (CASTELLÓN DE LA PLANA)  
  
RESIDENCIA JUVENIL SANT CRIST DEL MAR (BENICARLÓ)  
  
Anexo II  
Relación excluidos  
RESIDENCIA JUVENIL LA FLORIDA  
  
RESIDENCIA JUVENIL MARE DE DÉU DEL LLEDÓ (CASTELLÓN DE LA PLANA)  
  
Anexo III  
Relación de desistidos  
RESIDENCIA JUVENIL LA FLORIDA  
